stanford-oval/wikipedia huggingface dataset:
The Last September

| The Last September |
| --- | --- |

Ohjaaja:  Deborah Warner
Käsikirjoittaja:  John Banville
Perustuu:  Elizabeth Bowenin romaaniin
Tuottaja:  Marina Gefter Yvonne Thunder
Säveltäjä:  Zbigniew Preisner
Kuvaaja:  Sławomir Idziak
Pääosat:  Maggie Smith Michael Gambon Keeley Hawes David Tennant Lambert Wilson Jane Birkin Fiona Shaw
Valmistustiedot
Valmistusmaa:   Ranska  Yhdistynyt kuningaskunta  Irlanti
Tuotantoyhtiö:  Matrix Films Scala Thunder Bórd Scannán na hÉireann Radio Telefís Éireann British Sky Broadcasting British Screen Productions IMA Productions Canal+
Levittäjä:  Trimark Pictures Netflix
Ensi-ilta:   16. toukokuuta 1999 Cannesin elokuvajuhlat 23. elokuuta 2000  27. elokuuta 1999 Montrealin elokuvajuhlat 17. syyskuuta 1999 Toronton elokuvajuhlat  5. toukokuuta 2000  5. toukokuuta 2000
Kesto:  103 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Last September (engl. The Last September) on vuonna 1999 ensi-iltansa saanut Deborah Warnerin ohjaama ranskalais-brittiläis-irlantilainen romanttinen draamaelokuva, jonka pääosissa ovat Maggie Smith, Michael Gambon, Keeley Hawes, David Tennant, Lambert Wilson, Jane Birkin ja Fiona Shaw. The Last September perustuu Elizabeth Bowenin samannimiseen romaaniin vuodelta 1929.
The Last September kuvattiin Irlannissa. Elokuva sai ensi-iltansa Cannesin elokuvajuhlilla Ranskassa 16. toukokuuta vuonna 1999. Teatterilevitykseen elokuva pääsi Ranskassa 23. elokuuta vuonna 2000. Kanadassa elokuvaa esitettiin Montrealin elokuvajulilla 27. elokuuta 1999 ja Toronton elokuvajuhlilla 17. syyskuuta 1999. Yhdysvalloissa elokuva sai ensi-iltansa New Yorkissa 21. huhtikuuta vuonna 2000 ja teatterilevitykseen elokuva pääsi 28. huhtikuuta. Irlannissa ja Isossa-Britanniassa elokuva julkaistiin 5. toukokuuta 2000.
Elokuva oli ehdolla Kultaiseen sammakkoon parhaasta kuvauksesta (Sławomir Idziak) Camerimagen elokuvajuhlilla vuonna 1999. Lionsgate julkaisi The Last Septemberin DVD:lle 12. syyskuuta 2000.
Näyttelijät

| 0 | 1 | 2 |
| --- | --- | --- |
|  Maggie Smith  | … |  Lady Myra Naylor   |
|  Michael Gambon  | … |  Sir Richard Naylor   |
|  Keeley Hawes  | … |  Lois Farquar   |
|  David Tennant  | … |  Kapteeni Gerald Colthurst   |
|  Lambert Wilson  | … |  Hugo Montmorency   |
|  Jane Birkin  | … |  Francie Montmorency   |
|  Fiona Shaw  | … |  Marda Norton   |
|  Tom Hickey  | … |  O'Brien   |
|  Richard Roxburgh  | … |  Kapteeni Daventry   |
|  Gary Lydon  | … |  Peter Connolly   |
|  Jonathan Slinger  | … |  Laurence Carstairs   |
|  Emily Nagle  | … |  Livvy Connolly   |
|  Catherine Walsh  | … |  Doreen Hartigan   |
|  Bernie Downes  | … |  Nora Hartigan   |
|  Mikel Murfi  | … |  Kersantti Wilson   |
|  Kieran Aherne  | … |  Daniel Connolly   |
|  Aaron Harris  | … |  Kapteeni Vermont   |
|  Lesley McGuire  | … |  Rouva Vermont   |
Aiheesta muualla

The Last September Internet Movie Databasessa (englanniksi)
The Last September Elonet.
The Last September AllMoviessa. (englanniksi)
Text

| Text |
| --- | --- |


Yritysmuoto:  S.A. (spółka akcyjna), pörssiyhtiö
Osake:  WSE: TXT
ISIN:  PLLVTSF00010 
Perustettu:  2002
Toimitusjohtaja:  Mariusz Cieply
Kotipaikka:   Puola: Zwycięska 47, 53-033 Wrocław, Puola
Toimiala:  ohjelmistoyritys
Henkilöstö:  255
Tytäryhtiöt:  Text, Inc.
Kotisivu:  text.com
Infobox OKVirheellinen NIMI-arvo: 
Text S.A. (aiemmin LiveChat Software S.A.) on puolalainen tekoäly- ja asiakaspalveluohjelmistoyritys. Se perustettiin vuonna 2002 Wrocławissa.
Yritys tunnetaan parhaiten asiakaspalveluohjelmistotuotteistaan: LiveChat, ChatBot, KnowledgeBase ja HelpDesk. Se palvelee yrityksiä 150 maassa.
Yhtiön osakkeet on listattu Varsovan pörssissä vuodesta 2014 ja yhtiö on mukana WIG30-osakeindeksissä.
Teruo Iwamoto

| Henkilötiedot |
| --- | --- | --- |
Koko nimi: Teruo Iwamoto
Syntymäaika: 2. toukokuuta 1972 (ikä 52)
Syntymäpaikka: Jokohama, Japani
Kansalaisuus:  Japani
Pelipaikka: Keskikenttäpelaaja
Pituus: 180 cm
Seurat
| Vuodet | Seura | O (M) |
| 1991–1997 1998 1999 2000 2001–2003 2004 2006 | Bellmare Hiratsuka Kyoto Purple Sanga Kawasaki Frontale Verdy Kawasaki Vegalta Sendai Nagoya Grampus Eight Auckland City | 144 (21) 33 (8) 12 (5) 9 (0) 82 (14) 5 (0) 3 (0) |
Maajoukkue
| 1994 | Japani | 9 (2) |
 Seurajoukkueuran tilastot kattavat vain kansalliset sarjat.
Teruo Iwamoto (jap. 岩本 輝雄, Iwamoto Teruo; s. 2. toukokuuta 1972 Jokohama) on japanilainen entinen jalkapalloilija.
Jalkapallomaajoukkue

Iwamoto debytoi Japanin maajoukkueessa toukokuussa 1994. Hän on pelannut yhdeksän maaottelua ja tehnyt niissä kaksi maalia.
Aiheesta muualla

National Football Teams
Tianjin Xiali

Tianjin Xiali on kiinalainen autovalmistaja, jossa on kaksi yksikköä; tytäryhtiö First Automobile Works ja yksi yhteisomistuksessa Toyotan kanssa oleva.
Testify (Phil Collinsin albumi)

| Testify Phil Collins |
| --- | --- | --- |

Studioalbumin tiedot
 Äänitetty : 2000–2002
 Julkaistu: 12. marraskuuta 2002
 Tuottaja(t): Phil Collins, Rob Cavallo
 Tyylilaji: pop rock
 Kesto: 57.16
 Levy-yhtiö: Face Value / Atlantic
Phil Collinsin muut julkaisut
| ...Hits 1998 | Testify 2002 | Going Back 2010 |
Singlet albumilta Testify
 ”Can't Stop Loving You” Julkaistu: 28. lokakuuta 2002  ”Come With Me” Julkaistu: 2003  ”Wake Up Call / The Least You Can Do” Julkaistu: 2003  ”You Touch My Heart” Julkaistu: 2005 (promo)
Testify on Phil Collinsin seitsemäs studioalbumi. Se julkaistiin 12. marraskuuta 2002.
Kappaleet

Wake Up Call – 5.17
Come with Me – 4.36
Testify – 6.33
Don't Get Me Started – 4.43
Swing Low – 5.10
It's Not Too Late – 4.01
This Love This Heart – 4.06
Driving Me Crazy – 4.39
The Least You Can Do – 4.24
Can't Stop Loving You – 4.19
Thru My Eyes – 5.09
You Touch My Heart – 4.42
Kokoonpano

Phil Collins
Daryl Stuermer – kitara
Tim Pierce – kitara
Paul Bushnell – basso
Jamie Muhoberac – koskettimet
Eric Rigley
James Sangar
Arviot

Metacritic: 34/100
Allmusic:
Aiheesta muualla

Testify discogs.com -sivustolla
Tanskan naisten jalkapallomaajoukkue

Tanskan naisten jalkapallomaajoukkue edustaa Tanskaa naisten jalkapallon kansainvälisissä otteluissa. Sen paras saavutus on hopeamitali EM-kilpailuissa 2017. MM-kilpailuissa joukkue on yltänyt parhaimmillaan puolivälieriin. Olympialaisiin se on osallistunut kerran.
MM-kilpailut ja olympialaiset

Tanskan naismaajoukkue on selviytynyt MM-kisoihin neljä kertaa. Kiinan 1991 ja Ruotsin 1995 kisoissa se putosi puolivälierissä ja Yhdysvaltain 1999 kisoissa jo alkulohkossa. Kiinan MM-kisoihin 2007 se selviytyi voitettuaan karsintalohkonsa viimeisessä ottelussa Suomen 1–0 Maiken Papen tekemällä maalilla. Lopputurnauksessa Tanska hävisi alkulohkossaan Kiinalle 2–3, voitti Uuden-Seelannin 2–0 ja hävisi Brasilialle 0–1. Se sijoittui alkulohkossa kolmanneksi eikä selviytynyt puolivälieriin. Joukkuetta valmensi Kenneth Heiner-Møller, jonka epäurheilijamaisuudesta saaman toimitsijakiellon aikana joukkuetta johti kahdessa viimeisessä ottelussa Per Nielsen. Joukkueen maalintekijät olivat Cathrine Paaske Sørensen (2 maalia), Anne Dot Eggers Nielsen (1 maali) ja kapteeni Katrine Pedersen (1 maali).
Olympiakisojen jalkapalloturnauksessa Tanskan naiset olivat mukana Atlantassa 1996 mutta jäivät alkulohkossaan viimeiseksi.
EM-kilpailut

EM-kilpailuissa Tanska on parhaimmillaan yltänyt hopealle. Vuonna 1984 se hävisi välierissä Englannille. Kotikisoissaan 1991 se hävisi välierissä rangaistuspotkukilpailun jälkeen Norjalle mutta voitti pronssiottelussa Italian jatkoajan jälkeen 2–1. Kaksi vuotta myöhemmin Italiassa pelatussa lopputurnauksessa Tanska hävisi välierissä Norjalle 1–0 mutta voitti pronssiottelussa Saksan 3–1. Vuonna 2001 Tanska hävisi EM-kisojen välierissä Ruotsille 1–0. Viidennen kerran Tanska selviytyi EM-kisojen välieriin vuonna 2013. Tuolloin se pelasi alkulohkossa sekä Ruotsia että Suomea vastaan tasapelin 1–1 ja hävisi Italialle 2–1 mutta pääsi lohkokolmosena puolivälieriin arvonnan kautta. Puolivälierissä se voitti rangaistuspotkukilpailussa alkulohkonsa voittaneen Ranskan mutta hävisi välierissä Norjalle samoin lukemin (varsinainen peliaika 1–1, rangaistuspotkut 4–2). EM-kilpailuissa 2017 Tanska selviytyi ensi kertaa loppuotteluun, jossa se hävisi Alankomaille 4–2. Jo alkulohkossa Tanska hävisi Alankomaille 0–1 mutta voitti samoin lukemin Belgian ja Norjan. Puolivälierissä Tanska voitti mestarisuosikki Saksan 2–1 ja välierissä Itävallan rangaistuspotkukilpailussa.
Vuoden 2009 EM-kilpailuissa Tanska hävisi alkulohkossaan Suomelle maalein 0–1, voitti Ukrainan 2–1 ja hävisi Alankomaille 1–2. Tanska sijoittui alkulohkossaan kolmanneksi eikä selviytynyt puolivälieriin. Vuoden 2022 EM-kilpailuissa Tanska hävisi alkulohkossaan Saksalle maalein 0–4, voitti Suomen 1–0 ja hävisi Espanjalle 0–1. Tanska sijoittui alkulohkossaan kolmanneksi eikä selviytynyt puolivälieriin.
Tilastokärjet

Eniten maaotteluita pelanneet tanskalaiset naispelaajat ovat Katrine S. Pedersen (210 ottelua vuodesta 1994), Merete Pedersen (136 ottelua vuosina 1993–2009), Cathrine Paaske Sørensen (121 ottelua vuosina 2000–2010) ja Anne Dot Eggers Nielsen (118 ottelua vuosina 1993–2007).. Maajoukkueen kaikkien aikojen parhaat maalintekijät ovat Merete Pedersen (65 maalia vuosina 1993–2009), Gitte Krogh (46 maalia vuosina 1994–2001), Helle Jensen (38 maalia vuosina 1987–1996) ja Cathrine Paaske Sørensen (36 maalia vuosina 2000–2010).
Tea Ista

| Tea Ista |
| --- | --- |
 Tea Ista vuonna 1959.
Henkilötiedot
Koko nimi:  Dorothea Ida Eveliina Witikka o.s. Ista
Syntynyt: 12. joulukuuta 1932 Evijärvi
Kuollut: 20. helmikuuta 2014 (81 vuotta) Espoo
Ammatti:  näyttelijä
Puoliso:  Jack Witikka (vih. 1961; k. 2002)
Lapset:  1
Näyttelijä
Aktiivisena:  1952–2008, 2014
Merkittävät roolit:   Mies tältä tähdeltä  Pikku Pietarin piha  Haluan rakastaa, Peter  Kymmenen riivinrautaa 
Palkinnot
  Parhaan naispääosan Jussi 1959  Mies tältä tähdeltä  Parhaan naisnäyttelijän Jussi 1973  Haluan rakastaa, Peter  Ida Aalberg -palkinto 1993  Pro Finlandia -mitali 1997  Näyttämötaiteen valtionpalkinto 2012  
Aiheesta muualla
IMDb 
Elonet
Jussi-voittajat 1959. Toinen oikealta Tea Ista.
Tea Ista (oik. Dorothea Ida Eveliina Witikka o.s. Ista, 12. joulukuuta 1932 Evijärvi – 20. helmikuuta 2014 Espoo) oli suomalainen näyttelijä, joka näytteli pitkän uransa aikana sekä teatterissa, elo­kuvissa että televisio­sarjoissa.
Ista sai Jussi-palkinnon vuosilta 1958 ja 1972, Ida Aalberg -palkinnon vuonna 1993, Pro Finlandia -mitalin vuonna 1997 sekä Näyttämö­taiteen valtion­palkinnon vuonna 2012.
Ura

Ista valmistui Suomen Teatterikoulusta vuonna 1956. Hänet kiinnitettiin saman vuoden syksynä Kansallis­teatteriin, jossa hän teki näyttävän ja pitkän uran. Ista esiintyi Kansallis­teatterin lavalla jo teatteri­koululaisena vuonna 1954, jolloin hän esitti Kalvean Immen roolin Aleksis Kiven näytelmässä Seitsemän veljestä.
Vuonna 2000 Ista jäi eläkkeelle Kansallis­teatterista, mutta hän jatkoi näyttelemistä koti­teatterinsa lisäksi muun muassa Helsingin Kaupungin­teatterissa. Istan viimeiseksi teatteri­rooliksi jäi intiaani­äiti Kansallis­teatterissa marras­kuussa 2010 ensi-iltansa saaneessa Kristian Smedsin ohjauksessa Mr. Vertigo.
Yksityiselämä

Ista avioitui teatteri- ja elo­kuva­ohjaaja Jack Witikan kanssa 1961, ja heidän tyttärensä Minna Maria syntyi vuonna 1963. Ista kuoli 81-vuotiaana vaikeaan sairauteen sairaalassa Espoossa.
Tea Ista on haudattu puolisonsa viereen Hietaniemen hautaus­maan Taiteilijain­mäelle.
Valikoitu filmografia

| --- | --- |
 Elokuvat Kulkurin tyttö (1952)  Poika eli kesäänsä (1955)  Mies tältä tähdeltä (1958)  Iloinen Linnanmäki (1960)  Pikku Pietarin piha (1961)  Sissit (1963)  Täällä alkaa seikkailu (1965)  Uhatut (1966)  Haluan rakastaa Peter (1972)  Syksyllä kaikki on toisin (1978)  Viisi tytärtäni (1997)  Kymmenen riivin­rautaa (2002)  Suden vuosi (2007) :  Televisiosarjat Iris Klewe (1981)  Nitrokabinetti (1997–1998)  Kivi ja Kilpi (2001)  Sänky (2002–2003) Televisioelokuvat Vaimo kulttuuri­kodissa (1970)  Hedda Gabler (1973)  Veturi (1975)  Marras­kuun kuvia (1980)  Hyvän­tekijä (2014)
Kirjallisuutta

Moring, Kirsikka: Tea.  WSOY.  ISBN 9789510369814.
Aiheesta muualla

Kuvia tai muita tiedostoja aiheesta Tea Ista Wikimedia Commonsissa
Tea Ista (hakutulos) Yle Elävä arkisto.
Moring, Kirsikka: Tea Ista (muistokirjoitus) Helsingin Sanomat.  21.2.2014. Arkistoitu 28.2.2014.
Teippi

Teippi
Teippi on liimalla päällystetty nauha, jota käytetään väliaikaiseen, tai joskus pysyvään yhteenliittämiseen. Yksipuolisella teipillä voi liittää kaksi pintaa, jotka ovat vierekkäin tai joista toinen on osittain toisen päällä, kun taas kaksipuolisella teipillä (liimaa molemmilla puolilla) voi liimata kaksi esinettä vastakkain.
Nämä teipit tehdään laittamalla liimaavaa emulsiota nauhalle tai filmille, josta tehdään sen jälkeen rulla. Valmistus tapahtuu usein laittamalla suuria määriä liima-ainetta rullalle ja leikkaamalla sen jälkeen teippirullat käytännöllisen kokoisiksi.
Historia

Ensimmäisen teipin keksi 1920-luvulla Richard Drew 3M-yhtiöstä (Minnesota Mining and Manufacturing Company). Alkuperäinen teippi oli paperipohjaista. Läpinäkyvät ja muut teipit syntyivät tämän keksinnön pohjalta. Kostuttamatta tahmean ja tahmeana pysyvän liiman myötä syntyi myös muita uutuustuotteita, kuten tarrat ja kontaktimuovit.
Erilaisia teippejä

Ilmastointiteippi on vahvarakenteinen ja liimapinta on hyvin tarttuvaa. Se on tarkoitettu ilmastointiputkien liitosten tiivistämiseen. Sitä voidaan käyttää monissa muissakin kohteissa, joissa tarvitaan vahvaa teippiä.
Maalarinteippi on tarkoitettu peittämään maalauksessa sellaisia paikkoja, joihin ei haluta maalitahroja, tai sillä voidaan kiinnittää suojapapereita ja -muoveja.
Pakkausteippi on leveää ja herkästi tarttuvaa pakettien ja pahvilaatikoiden teippaamiseen.
Putkimiehen teippi on ohutta hentoa teippiä, jota kierretään vesiputkien liittimien kierreosiin tiivisteeksi.
Rekkamiehen teippi on heijastava teippi, jossa on vedenpitävä tartuntapinta.
Sähköteippi eristää sähköä. Teippejä on erivärisiä, jotta eri johdot voisi erottaa helpommin toisistaan.
Urheiluteippi, urheiluvammojen ehkäisyyn ja hoitamiseen käytetty teippi.
Grippiteippi on lämpöä kestävä teippi, jolla on erittäin vahva tartuntapinta. Grippiteippiä käytetään usein valonheittimien ylläpitoon.
Kaksipuolinen teippi, molemmilta puolilta teippipinnalla päällystetty.
Haavateippi, pienten haavojen hoitoon ja sidetarpeiden kiinnittämiseen ihoon.
Neonteippi joka valaisee elektroluminenssia hyödyntäen.
Vulkanoituva teippi on itsensä kumimaiseksi vulkanoiva elastinen kosteussuojateippi
Galleria

Ilmastointiteippi
Sinistä maalarinteippiä
Pakkausteippi
Erivärisiä sähköteippejä
Urheiluteippi
Apteekeissa myytävää 3M:n haavateippiä
Aiheesta muualla

Kuvia tai muita tiedostoja aiheesta Teippi Wikimedia Commonsissa
The Last Stand (albumi)

| The Last Stand Sabaton |
| --- | --- | --- |

Studioalbumin tiedot
 Julkaistu: 19. elokuuta 2016
 Tuottaja(t): Peter Tägtgren
 Tyylilaji: power metal
 Kesto: 44.31
 Levy-yhtiö: Nuclear Blast
Listasijoitukset
  Suomen virallinen lista: 1.  Sverigetopplistan: 1.  Schweizer Hitparade: 1.
Sabatonin muut julkaisut
| Heroes 2014 | The Last Stand 2016 | The Great War 2019 |
Singlet albumilta The Last Stand
 ”The Lost Battalion” Julkaistu: 10. kesäkuuta 2016  ”Blood of Bannockburn” Julkaistu: 15. heinäkuuta 2016  ”Shiroyama” Julkaistu: 12. elokuuta 2016
The Last Stand  on ruotsalaisen power metal -yhtyeen Sabatonin kahdeksas studioalbumi, joka julkaistiin 19. elokuuta 2016. Se debytoi Suomen virallisen listan ensimmäisellä sijalla, ja pysyi listalla yhteensä yksitoista viikkoa. Suomen lisäksi albumi saavutti ensimmäisen sijan Ruotsin ja Sveitsin virallisilla albumilistoilla.
Kappaleet

Sparta – 4.24
Last Dying Breath – 3.22
Blood of Bannockburn – 2.54
Diary of an Unknown Soldier – 0.51
The Lost Battalion – 3.35
Rorke’s Drift – 3.26
The Last Stand – 3.55
Hill 3234 – 3.29
Shiroyama – 3.31
Winged Hussars – 3.51
The Last Battle – 3.12
Arvostelut

Imperiumi: 6+/10
Kaaoszine: 9/10
Soundi:
V2.fi:
Aiheesta muualla

The Last Stand (albumi) Discogsissa. (englanniksi)
Albumi The Last Stand (albumi) Encyclopaedia Metallum -sivustolla (englanniksi)
Tianjin Modern City Office Tower

kTianjin Modern City Office Tower
Tianjin Modern City Office Tower (kiin.: 天津国际金融中心; pinyin: Tiānjīn guójì jīnróng zhōngxīn tai kiin.: 天津现代城; pinyin: Tiānjīn xiàndài chéng) on Tianjinissa Kiinassa sijaitseva 338 metriä korkea pilvenpiirtäjä, joka on kaupungin toisiksi korkein rakennus. Torni rakennettiin vuosina 2011–2016, ja siinä on 72 kerrosta.
Tianjin Modern City Office Toweria käytetään toimistotarkoituksessa, ja sen on suunnittelut arkkitehtitoimisto Skidmore, Owings and Merrill.
Testosterone

| Testosterone Mustasch |
| --- | --- | --- |

Studioalbumin tiedot
 Äänitetty : Leon Music, Karlstad, Ruotsi; Hansen Studios, Ribe, Tanska
 Julkaistu: 18. syyskuuta 2015
 Tuottaja(t): Rikard Löfgren
 Tyylilaji: stoner rock, heavy metal
 Kesto: 39.27
 Levy-yhtiö: Gain, Sony
Listasijoitukset
  Suomen virallinen lista: 17.
Mustaschin muut julkaisut
| Thank You for the Demon 2014 | Testosterone 2015 | Silent Killer 2018 |
Testosterone on ruotsalaisen stoner rock -yhtye Mustaschin yhdeksäs studioalbumi. Se julkaistiin 18. syyskuuta 2015 levymerkillä Gain Music.
Albumi vietti Suomen virallisella listalla 5 viikkoa, käyden ylimmillään sijalla 17.
Kappaleet

Yara’s Song – 3.51
Breaking Up with Disaster – 3.44
The Rider – 4.35
Down to Earth – 3.31
The Hunter – 3.57
Dreamers – 4.21
Be Like a Man – 3.51
Someone – 3.45
Under the Radar – 3.59
Testosterone – 3.53
All or Nothing (Japanin bonuskappale)
Kokoonpano

Ralf Gyllenhammar – laulu, kitara
David Johannesson – kitara
Mats Stam Johansson – basso
Jejo Perkovic – rummut
+
Rikard Löfgren – tuottaja
Arvostelut

Imperiumi.net: 8+/10
Soundi:
Aiheesta muualla

Testosterone Discogsissa. (englanniksi)
Albumi Testosterone Encyclopaedia Metallum -sivustolla (englanniksi)
Teruo Nimura

| Henkilötiedot |
| --- | --- | --- |
Koko nimi: Teruo Nimura
Syntymäaika: 2. toukokuuta 1943 (ikä 81)
Syntymäpaikka: Kioto, Japani
Kansalaisuus:  Japani
Pelipaikka: Keskikenttäpelaaja
Seurat
| Vuodet | Seura | O (M) |
| 1966–1976 | Toyo Industries | 151 (16) |
Maajoukkue
| 1970 | Japani | 5 (0) |
 Seurajoukkueuran tilastot kattavat vain kansalliset sarjat.
Teruo Nimura (jap. 二村 昭雄, Nimura Teruo; s. 2. toukokuuta 1943 Kioto) on japanilainen entinen jalkapalloilija.
Jalkapallomaajoukkue

Nimura debytoi Japanin maajoukkueessa joulukuussa 1970. Hän on pelannut viisi maaottelua.
Aiheesta muualla

National Football Teams
Textpattern

Textpattern (TXP) on ilmainen sisällönhallintajärjestelmä (CMS).
Textpattern on laajennettavissa liitännäisillä. Textpatterniin pystyy luomaan käyttäjätilejä, esimerkiksi sisällöntuottajalle voi antaa oikeudet vain kirjoittaa sisältöä ja sivuston suunnittelijalle oikeudet muuttaa ulkoasua.
Aiheesta muualla

Textpattern.com
Keskustelufoorumi(englanniksi)
Keskustelufoorumi (Arkistoitu – Internet Archive)
textpattern.org
Teinusjärvi

| Teinusjärvi |
| --- | --- |
Valtiot:  Suomi
Maakunnat:  Keski-Suomi, Päijät-Häme
Kunnat:  Jämsä, Kuhmoinen
Koordinaatit:  61°39′17″N, 24°57′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  joki Kuoksenjärveen 
Järvinumero:  35.764.1.021
Mittaustietoja
Pinnankorkeus:  123,6 m  
Rantaviiva:  5,187 km  
Pinta-ala:  27,321 ha  
Saaria:  3 
 fiTeinusjärvi 
Teinusjärvi on Keski-Suomessa Jämsässä ja Pirkanmaalla Kuhmoisissa sijaitseva järvi.
Maantietoa

Järven pinta-ala on 27 hehtaaria ja se on 1,3 kilometriä pitkä ja 650 metriä leveä. Se sijaitsee Kuoksenjärven ja Pitkäjärven välissä. Järvi on kuin pelkkiä kapeita lahtia, jotka työntyvät eri suuntiin. Järvellä on kartan mukaan kolme saarta, joista suurin saari on 140 metriä pitkä, 90 metriä leveä ja sen pinta-ala on 0,9 hehtaaria. Muut saaret ovat pieniä luotoja, mutta sen keskellä sijaitseva suurin saari jakaa järven kahteen osaan. Järven itäosaa kutsutaan Teinuslahdeksi. Järven rantaviivan pituus on 5,2 kilometriä ja sen rannat ovat metsämaata. Kuhmoisten ja Jämsän välinen kuntaraja jakaa järven kahtia kulkien tulouoman ja lasku-uoman kautta. Jämsälle kuuluva länsiranta on autio, mutta Kuhmoisten puolella sijaitsee kuusi vapaa-ajan asuntoa ja Teinusmäellä sijaitsee lopetettu maatila Teinus.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Järven vedenpinnan korkeus on 123,6 metriä mpy. Siihen on johdettu kymmenen metsä- tai suo-ojaa. Tärkein tulouoma on kuitenkin Pitkäjärvestä laskeva joki, joka jatkaa järven eteläpäästä Kuoksenjärveen. Joelle tulee pudotusta sillä välillä 0,1 metriä.
Historiaa

Vuoden 1855−1856 Kalmbergin kartastossa Teinusjärvi on Pitkäjärven eteläisin kaksihaarainen lahti, josta lasku-uoma laski suoraan Kuoksenjärveen. Järvi on kuroutunut omaksi järvialtaakseen myöhemmin eli Pitkäjärvellä on suoritettu järvenlasku. Teinusjärvi on siten nuori järvi.
Vuoden 1965 peruskartassa Teinuksen maatilalla on kaksi peltopalstaa, jotka ulottuivat rantaan asti. Muuten järvi oli autio eikä siihen oltu vielä johdettu metsäojia. Vuoden 1986 kartassa tilaa vielä viljeltiin ja sen rannoilta oli jo myyty viisi mökkirantaa.
Tampereen Puuvillateollisuus

Ilmakuva Lapinniemen tehdasalueesta vuonna 1959.
Tampereen Puuvillateollisuus Osakeyhtiö oli suomalainen vuosina 1897–1934 Tampereella Lapinniemen alueella toiminut tekstiiliteollisuusyritys.
Tehtaiden uusiokäyttö

Lapinniemen entisessä puuvillakehräämörakennuksessa toimii nykyisin Holiday Club kylpylä. Lapinniemi oli asuntomessualueena vuonna 1990 ja entiselle tehdasalueelle rakennettiin 1990-luvulla asuntoja.
Aiheesta muualla

Wikimedia Commonsissa on kuvia tai muita tiedostoja aiheesta .
Tekstiilejä Tampereelta : Lapinniemen Puuvillatehdas
Tampereen puuvillateollisuuden pienpainatteita Kansalliskirjaston digitoidussa aineistossa
Lapinniemen puuvillatehdas Näsijärveltä päin kuvattuna 1900-luvun alussa, Museokeskus Vapriikki (Finna)
https://www.porssitieto.fi/poistuneet/tamppuuvillat.shtml
Puuvillatehtaan vanha konttori vuonna 2013.
Tiantai

Tiantai (天台, pinyin: tiāntái; Wade-Giles: T'ien-t'ai) on yksi buddhalaisuuden itäisistä koulukunnista. Zhiyi (538–597) perusti sen Kiinassa Sui-dynastian aikaan. Sitä seuranneen Tang-dynastian aikana Tiantaista tuli yksi johtavista kiinalaisista buddhalaisuuden koulukunnista.
Teatteri Nirvana

Teatteri Nirvana on vapaamuotoinen helsinkiläinen teatteriryhmä. Sen taiteelliset johtajat ovat Sini Pesonen ja Jussi Moila. Ryhmän muut jäsenet ovat näyttelijöitä,  muusikoita ja taiteellisia suunnittelijoita. Teatteri Nirvanan tuotantoja ovat muun muassa Veitset leikkaa ilman  sekä Teatteri Takomon kanssa yhdessä tuotettu Paratiisi.
Teatteri Nirvanan perustivat vuonna 2008 Teatterikorkeakoulun ja Taideteollisen korkeakoulun opiskelijat.  Ryhmän jäseniä ovat muun muassa näyttelijät Ulla Raitio, Annika Poijärvi, Joonas Saartamo, Olavi Uusivirta, Riku Nieminen, Ágnes Kaszás, Minka Kuustonen, Saara Kotkaniemi, Ylermi Rajamaa, Wintom Ghebreselassie, Kaisa Leppänen ja Kai Vaine, suunnittelijat Pauli Riikonen, Henna-Riikka Taskinen ja Laura Dammert sekä koreografi Sonya Lindfors.
Aiheesta muualla

Teatteri Nirvanan verkkosivu (Arkistoitu – Internet Archive)
Teatteri Takomon verkkosivu (Arkistoitu – Internet Archive)